হাটতে হাটতে কথা হয় আবুল কালাম নামে এক যুবকের সাথে। তার বাড়ি উপজেলার বালিয়াদি গ্রামে। পড়া লেখা ও পারিবারিক কাজের চাপে তেমন একটা ঘুরা হয় না তাই ঈদের ছুটিতে বিকেল বেলা প্রাকৃতিক সৌন্দর্য সমৃদ্ধ এ বাইপাস সড়কে। এখানে এসে প্রাকৃতিক পরিবেশে, সবুজের খোলা হাওয়ায় ঘুরতে ভালোই লাগছে তার। তার মতো ঘুরতে এসেছেন উপজেলার বিভিন্ন এলাকার যুবক যুবতীরা। কোহিনূর জাহান জানান, তিনি ঢাকায় লেখাপড়া করেন। তাই এলাকায় খুব বেশি আসা হয় না। ঈদের ছুটিতে ঘুরতে বেড়িয়েছেন। নিজের এলাকায় এত সুন্দর স্পট আছে তার জানা ছিল না বলেও তিনি জানান।